Vuoden Sketsihahmo

Vuoden Sketsihahmo, tai paremmin tunnettu nimellä Vuoden Sketsihahmokilpailu on osio Putouksessa joka on saavuttanut ajan saatossa erittäin suuren suosion. Osiossa jokaisella näyttelijällä on yksi etukäteen luotu sketsihahmo, joka kilpailee erilaisissa tehtävissä ja käy juontajan haastateltavana. Kansa, eli tässä tapauksessa koko Suomen kansa äänestää suosikkiansa viikon ajan aina seuraavaan jaksoon saakka, ja vähiten ääniä saanut putoaa ohjelman lopussa. Seitsemännellä kaudella kilpailuun tuli ennen näkemätön muutos, jonka johdosta toisessa ja kolmannessa jaksossa putoavien hahmojen näyttelijät saavat tehdä kilpailuun seuraavaan jaksoon mennessä ns. "kakkoshahmon". Tämän jälkeen kilpailu jatkuu jälleen normaalisti.

Osio on tähän mennessä esiintynyt jokaisella kaudella ja jokaisessa jaksossa lukuunottamatta Putous-UNICEF jaksoja.

Vuoden Sketsihahmo osioon liittyy tehtävien, haastatteluiden ja pudotusten lisäksi myös muun muassa Hahmoneuvosto (seitsemännellä kaudella Putousilta 2015 -vaalistudio), joka on esitetty kahdeksannessa jaksossa aina toisesta kaudesta lähtien. Kyseisessä jaksossa on myös laulettu lähetyksen loppupuolella hahmojen yhteislaulu jokaisella kaudella.

Sketsihahmot seikkailevat myös sketsihahmoinserteissä, jossa näytetään mitä he ovat puuhailleet "edellisen viikon aikana".

Hahmot
Jokainen Putouksen näyttelijä luo hahmon, jolla on aina jokin hokema tai useampi ja tietynlainen puvustus. Hahmoa esitellään aina enemmän tehtävien ja haastatteluiden aikana ja yleensä hahmoihin yritetään tuoda aina jotain uutta. Putouksen sisällä kisailevia sketsihahmoja nähdään usein vain sen yhden kauden verran, mutta jotkut asiat, kuten vaikkapa hokemat jäävät elämään myös Putouksen sisäpuolelle kuten esimerkiksi Kete Rahkosen hokemaan "PENALTY SHOT!" viitattiin toisen kauden Konttorissa-sketsissä ja neljännellä kaudella usein käytettiin Piia Potkan hokemaa "Mitä laitetaan?" joko sellaisenaan tai hieman muunneltuna. Jotkut hahmot ovat myös tehneet comebackeja, esimerkiksi neljännen kauden Putous-UNICEF jaksossa nähtiin paljon myös menneiden kausien hahmoja.

Hauska tietää

 * Ensimmäisellä kaudella näyttelijöiden täytyi luoda siis mahdollisimman huono hahmo joten periaatteessa ensimmäisenä pudonnut on voittaja. Muilla kausilla on keskitytty enemmänkin siihen mikä voisi naurattaa ihmisiä.

Näyttelijät ja heidän hahmonsa
Voittaja Toinen Kolmas Ensimmäisenä pudonnut Näyttelijä ei näytellyt kyseisellä kaudella

Historiaa
Putouksen ensimmäisen tuotantokauden aikana Vuoden Sketsihahmo osio oli vain yksi pieni osio muiden joukossa ja oli puhdasta parodiaa niistä tosi-tv sarjoista joissa aina pudotetaan ihmisiä joten se ei vienyt jaksosta kovin paljoa aikaa. Osio oli vain leikkimielinen kilpailu mutta kauden edetessä ihmiset katsoivat kilpailua enemmän tosissaan mitä oli alunperin kuvitelu. Niinpä sketsihahmokilpailuun on seuraavilla kausilla panostettu enemmän ja parhaimmassa tapauksessa se on voinut viedä jopa puolet jaksosta.

Äänestys
Vuoden Sketsihahmokilpailun äänestyksen käyntitapa on vaihdellut nettiäänestyksestä puhelinäänestykseen.
 * Ensimmäisellä kaudella äänestys käytiin ilmaisena nettiäänestyksenä koko kauden ajan.
 * Toisella kaudella käytiin äänestys samalla lailla kuin ensimmäisessäkin, mutta viimeisessä jaksossa oli poikkeuksellisesti maksullinen puhelinäänestys samalla viikolla tapahtuneen vilpin takia.
 * Kolmannella kaudella äänestys oli ilmainen nettiäänestys kahden ensimmäisen jakson ajan, mutta se muutettiin katsojien vilppiepäilyjen takia loppukaudeksi puhelinäänestykseksi.
 * Neljännellä kaudella koko ohjelman ajan äänestys käytiin puhelinäänestyksenä.
 * Viidennellä kaudella oli käynnissä jatkuvasti maksullinen nettiäänestys ja lisäksi TV-ohjelman aikana on mahdollista äänestää puhelimitse.
 * Kuudennella kaudella ja siitä eteenpäin pystyi äänestämään jatkuvasti sekä netissä että puhelimitse.

Vuoden Sketsihahmo äänestystulokset
Vuoden Sketsihahmo äänestystulokset on sketsihahmokilpailun sisarosio. Se on periaatteessa esiintynyt joka kaudella, koska tässä osiossa tapahtuu aina lyhyet sketsihahmojen haastattelut, putoajan pudotus ja parhaiden palojen katsominen. Oikeala näkyvää grafiikkaa tälle osiolle on kuitenkin käytetty vain ensimmäisellä ja toisella kaudella. Siitä eteenpäin sen tilalla on aina ollut varsinaisen Vuoden Sketsihahmo osion grafiikka.

Tehtävät
Vuoden Sketsihahmo osiossa hahmot ovat puuhastelleet erilaisten tehtävien ja muiden aktiviteettien parissa. Kaikissa jaksoissa hahmot ovat tehneet jotain paitsi ensimmäisessä, jossa he tekevät ensiesiintymisensä ja käyvät juontajan haastattelussa.

Neljännestä kaudesta alkaen aletaan parodioida TV-ohjelmia osion nimellä.

Kuudennesta kaudesta alkaen toisessakaan jaksossa ei nähty minkäänlaista tehtävää, vaan hahmot käyvät ensimmäisen jakson tapaan Heikin haastattelussa. Ketään ei myöskään vielä pudotettu, paitsi seitsemännellä kaudella, jolloin kaksi ensimmäistä putoajaa tekivät kakkoshahmonsa.

Kahdeksannessa jaksossa "pudonnut" on kisassa toiseksi tullut hahmo.